钦定古今图书集成/明伦汇编/闺媛典/第109卷 > 皇清十五 > 姚黄黄
## 钦定古今图书集成/明伦汇编/闺媛典/第109卷 > 皇清十五 > 姚黄黄

按《山西通志》：姚黄黄登位，女指腹许同里原刚子长长为配。及笄，刚贫，不能为子婚。长长病夭，不能具棺，其舅为之殓黄，黄姊私谓曰：“穷根可拔矣。” 黄黄挥泣曰：“设再字亦然，谁为造命？” 长长将厝前一夕，黄黄自缢死，与长长合葬焉。县令请建坊旌之。

===石基永妻李氏===

按《山西通志》：“李氏，石基永妻。基永家贫好学，𫗴粥不继，而诵读不辍。遭时坎坷，年二十七，郁郁以死。有二女一男，男甫二岁，后父一日殇，越五日始殓。氏取基永手录秦汉文及唐诗内棺中，是夕栉沐，自缢柩旁。”